hotchpotch/miracl-hf-unified huggingface dataset:
สนธิสัญญาลอนดอน (ค.ศ. 1839)
สนธิสัญญาลอนดอน ค.ศ. 1839 หรือเรียกสนธิสัญญาลอนดอนที่หนึ่ง, อนุสัญญา ค.ศ. 1839, สนธิสัญญาการแยกออกลอนดอน (London Treaty of Separation), สนธิสัญญาเบญจภาคี ค.ศ. 1839 (Quintuple Treaty of 1839) หรือสนธิสัญญายี่สิบสี่ข้อ เป็นสนธิสัญญาซึ่งมีการลงนามเมื่อวันที่ 19 เมษายน ค.ศ. 1839 ระหว่างคอนเสิร์ตยุโรป (Concert of Europe) สหราชอาณาจักรเนเธอร์แลนด์และราชอาณาจักรเบลเยียม เป็นผลพวงโดยตรงจากสนธิสัญญาสิบแปดข้อ ค.ศ. 1831 ซึ่งเนเธอร์แลนด์ปฏิเสธไม่ลงนาม และเป็นผลของการเจรจาที่การประชุมลอนดอน ค.ศ. 1838–1839
ภายใต้สนธิสัญญา ชาติยุโรปรับรองและรับประกันเอกราชและความเป็นกลางของเบลเยียมและยืนยันเอกราชของลักเซมเบิร์กส่วนที่ประชากรพูดภาษาเยอรมัน ข้อ 7 กำหนดให้เบลเยียมเป็นกลางตลอดกาล และโดยการแสดงเจตนาเป็นนัย ผูกมัดชาติผู้ลงนามให้พิทักษ์ความเป็นกลางนั้นในกรณีการรุกราน
แอนโทนี แมกิลล์
แอนโทนี แมกิลล์ () เป็นนักสนุกเกอร์อาชีพชาวสกอตแลนด์ เขามีแอลัน มักแมนัสเป็นคู่ฝึกซ้อม
แมกิลล์เทิร์นโปรในปี 2010 หลังจากได้แชมป์สมัครเล่นรายการ PIOS (International Open Series)
สตีเฟน ลี
สตีเฟน ลี () เป็นอดีตนักสนุกเกอร์อาชีพ จากเมืองทรอว์บริดจ์ วิลต์เชอร์ เขาเทิร์นโปรในปี 1992 และได้ติดอันดับท็อป 16 ระหว่างสนุกเกอร์ฤดูกาล 1997/1998 และ 2007/2008 ได้ขึ้นสู่อันดับสูงสุดในระหว่างการเล่นอาชีพคืออันดับ 5 เขาคว้าแชมป์รายการเก็บคะแนน 4 รายการในระหว่างปี 1998 และ 2006 เข้าถึงรอบรองชนะเลิศในรายการเวิลด์แชมเปียนชิป 2003 และรองชิงในรายการมาสเตอส์ 2008 ต่อมาฟอร์มการเล่นของเขาตกไปมาก เป็นผลมาจากหลุดอันดับท็อป 16 หลังจากที่ได้แล่นมาสิบเอ็ดฤดูกาลติดต่อกัน เขาตั้งใจจะปรับตัวให้ดีขึ้นในระหว่างการแข่งขัน ฟอร์มกลับมาดีขึ้นในฤดูกาล 2011/2012 ลีเข้าถึงสองรอบชิงชนะเลิศติดต่อกันในรายการเก็บคะแนนและได้คว้าแชมป์ 5 รายการ จนกลับมาติดอันดับท็อป 16 อีกครั้ง ลีเป็นผู้เล่นที่สู้อย่างมาก รวมเซนจูรีเบรกได้ 176 ในระหว่างการเล่นอาชีพของเขา การออกคิวที่นิ่งของเขาได้รับการยกย่องจากผู้เชี่ยวชาญว่าเป็นธรรมชาติมากที่สุดในระหว่างการเล่น
ในวันที่ 12 ตุลาคม ศ.ค. 2012 ลีถูกสั่งห้ามลงการแข่งขันโดยสมาคมสนุกเกอร์โลก เนื่องจากคดีล้มแมตช์ เขาถูกพบว่ามีความผิดในกันยายน ศ.ค. 2013 จากทั้งเจ็ดแมตช์ในปี 2008 และ 2009 เขาถูกแบนเป็นเวลา 12 ปี จนถึง 12 ตุลาคม ศ.ค. 2024
เอดับเบิลยูเอ เวิลด์แทกทีม แชมเปียนชิพ
เอดับเบิลยูเอ เวิลด์แทกทีม แชมเปียนชิพ เป็นเข็มขัดแชมป์ประเภทแทกทีมของ American Wrestling Association ก่อตั้งขึ้นเมื่อปี ค.ศ. 1960 และสิ้นสุดลงในปี ค.ศ. 1991
กีฬายิงธนูในโอลิมปิกฤดูร้อน 2016
การแข่งขันยิงธนูในโอลิมปิกฤดูร้อน 2016 ที่นครรีโอเดจาเนโร จะจัดขึ้นในระยะเวลา 7 วัน ระหว่างวันที่ 6–12 สิงหาคม ค.ศ. 2016 (พ.ศ. 2559) ณ สนามซังบาโดรมีมาร์เกวสเดซาปูกาอี
นักยิงธนูจาก 56 ประเทศเข้าร่วมในโอลิมปิกฤดูร้อน 2016
กีฬายกน้ำหนักในโอลิมปิกฤดูร้อน 2016
การแข่งขันยกน้ำหนักในโอลิมปิกฤดูร้อน 2016 ที่ นครรีโอเดจาเนโร ระหว่างวันที่ 6–16 สิงหาคม ค.ศ. 2016 (พ.ศ. 2559) ณ สนามรีอูเซงตรู
มีการชิงชัยทั้งหมด 15 เหรียญทอง คือ
อิวัน ราคิทิช
อิวัน ราคิทิช () เป็นนักฟุตบอลชาวโครเอเชียที่เล่นให้กับสโมสรฟุตบอลบาร์เซโลนาและฟุตบอลทีมชาติโครเอเชีย โดยเล่นในตำแหน่งกองกลางหรือกองกลางตัวรุก
ราคิทิชเริ่มอาชีพนักฟุตบอลที่บาเซิล และอยู่กับบาเซิลได้ 2 ฤดูกาลก่อนที่จะเซ็นสัญญากับชัลเคอ 04 หลังจากที่อยู่กับชัลเคอ 04 ได้ 3 ฤดูกาลครึ่ง เขาก็ได้เซ็นสัญญากับเซบียา ในเดือนมกราคม พ.ศ. 2554 สองปีถัดมา ราคิทิชได้รับการยืนยันว่าจะเป็นกัปตันทีมและนำทีมคว้าชัยชนะในยูฟ่ายูโรปาลีก ในเดือนมิถุนายน พ.ศ. 2557 บาร์เซโลนาและเซบียาก็บรรลุข้อตกลงในการซื้อขายราคิทิช
ในระดับนานาชาติ ราคิทิชเล่นให้กับฟุตบอลทีมชาติโครเอเชีย ถึงแม้ว่าเขาจะมาจากเยาวชนของฟุตบอลทีมชาติสวิตเซอร์แลนด์ ราคิทิชได้เปลี่ยนใจมาเล่นให้กับทีมชาติตามบ้านเกิดของพ่อแทน เขาเล่นให้กับโครเอเชียครั้งแรกใน พ.ศ. 2550 และก็ทำให้ทีมชาติสามารถเล่นได้ในยูฟ่ายูโร 2008 ยูฟ่ายูโร 2012 และฟุตบอลโลก 2014
พระจันทรโคจรคุณ (ยิ้ม จนฺทรํสี)
พระจันทรโคจรคุณ (ยิ้ม จนฺทรํสี) เป็นพระราชาคณะฝ่ายธรรมยุติกนิกาย เจ้าอาวาสรูปแรกของวัดมกุฏกษัตริยารามราชวรวิหาร
พระจันทรโคจรคุณ เกิดเมื่อวันอังคารขึ้น 8 ค่ำ เดือน 12 ปีมะเส็ง ตรงกับวันที่ 14 พฤศจิกายน พ.ศ. 2352 ชาติภูมิอยู่สามเสน เขตดุสิต กรุงเทพมหานคร โยมบิดาชื่อมา โยมมารดาชื่อคง
ต่อมาในเดือน 7 พ.ศ. 2373 ได้อุปสมบทเป็นพระภิกษุที่วัดราชาธิวาส พระสุเมธมุนี (ซาย พุทฺธวํโส) เป็นพระอุปัชฌาย์ พระบาทสมเด็จพระจอมเกล้าเจ้าอยู่หัวเมื่อทรงพระผนวชเป็นพระกรรมวาจาจารย์ จากนั้นได้ศึกษาภาษาบาลีจนแปลได้ แต่ไม่ได้เข้าสอบ ต่อมาได้ติดตามพระอริยมุนี (ทับ พุทฺธสิริ) ย้ายไปอยู่วัดโสมนัสราชวรวิหาร จนถึงปี พ.ศ. 2402 พระบาทสมเด็จพระจอมเกล้าเจ้าอยู่หัวทรงตั้งเป็นพระราชาคณะอยู่วัดบวรนิเวศราชวรวิหาร
เมื่อพระบาทสมเด็จพระจอมเกล้าเจ้าอยู่หัวทรงตั้งวัดมกุฏกษัตริยารามแล้วเสร็จ ได้ทรงโปรดให้แห่พระจันทรโคจรคุณจากวัดบวรนิเวศวิหารมาเป็นเจ้าอาวาสรูปแรก ในวันศุกร์ ขึ้น 7 ค่ำ เดือน 8 ตรงกับวันที่ 26 มิถุนายน พ.ศ. 2411 ท่านได้ปกครองวัดนี้จนถึงแก่มรณภาพ
สมเด็จพระมหาสมณเจ้า กรมพระยาวชิรญาณวโรรส ได้ศึกษาข้อวัตรปฏิบัติอยู่กับพระจันทรโคจรคุณนานถึง 2 ปี 2 เดือน ได้ตรัสเล่าว่าท่านเป็นพระผู้เคร่งครัดในพระวินัย สมถะ เยือกเย็น เอื้อเฟื้อเผื่อแผ่ ไม่ถือตัวว่าเป็นผู้ใหญ่แม้เมื่ออยู่กับผู้น้อย พูดน้อย ไม่พูดเสียดสีเพ้อเจ้อ ไม่แสดงอาการโกรธเคืองใคร มีสติมากพระจันทรโคจรคุณ ถึงแก่มรณภาพในคืนวันจันทร์ แรม 12 ค่ำ เดือน 10 ตรงกับวันที่ 9 ตุลาคม พ.ศ. 2425 ตอนที่ท่านมรณภาพนั้นเทียนและโคมไฟที่จุดอยู่ต่างดับลงพร้อมกันทั้งที่ไม่มีลมพัด เมื่อภิกษุสามเณรช่วยกันจุดไฟขึ้นใหม่จึงพบว่าท่านมรณภาพแล้ว
เทศบาลเมืองอ่างทอง
อ่างทอง เป็นเทศบาลเมืองแห่งหนึ่งและแห่งเดียวในจังหวัดอ่างทอง เป็นเมืองศูนย์กลางของจังหวัด ตั้งอยู่บนทั้งสองฝั่งของแม่น้ำเจ้าพระยา มีพื้นที่ครอบคลุมหลายตำบลในอำเภอเมืองอ่างทอง ได้แก่ ตำบลตลาดหลวง ตำบลบางแก้ว และบางส่วนของตำบลศาลาแดง ตำบลบ้านแห ตำบลบ้านอิฐ ตำบลโพสะ และตำบลย่านซื่อ โดยในปี พ.ศ. 2549 เมืองอ่างทองมีประชากรจำนวน 13,738 คน
ในสมัยกรุงศรีอยุธยา เมืองเอกของจังหวัดอ่างทองเดิมคือเมืองวิเศษไชยชาญ ซึ่งตั้งอยู่ริมแม่น้ำน้อย เมืองวิเศษชัยชาญเป็นเมืองหน้าด่านที่สำคัญของอยุธยาในช่วงที่ทำสงครามกับพม่า และเป็นที่ตั้งของค่ายกองทัพพม่าที่จะไปสู้รบที่บางระจันในจังหวัดสิงห์บุรี ต่อมาในสมัยธนบุรี ได้ย้ายเมืองวิเศษไชยชาญไปตั้งที่ฝั่งซ้ายของแม่น้ำเจ้าพระยาที่ตำบลบางแก้ว และเปลี่ยนชื่อเป็น เมืองอ่างทอง ดังเช่นในปัจจุบัน
เทศบาลเมืองสระบุรี
สระบุรี เป็นเทศบาลเมืองแห่งหนึ่งในอำเภอเมืองสระบุรี จังหวัดสระบุรี มีประชากรในปี พ.ศ. 2555 จำนวน 62,499 คน มีพื้นที่ครอบคลุมตำบลปากเพรียวทั้งตำบล
เทศบาลเมืองสระบุรี ตั้งอยู่ที่ตำบลปากเพรียว อำเภอเมืองสระบุรี จังหวัดสระบุรี ได้ยกฐานะจากสุขาภิบาลเมืองสระบุรี ตามพระราชกฤษฎีกาจัดตั้งเทศบาลเมืองสระบุรี เมื่อวันที่ 10 ธันวาคม พ.ศ. 2478 โดยมีพื้นที่เพียง 5 ตารางกิโลเมตร ต่อมาเมื่อปี พ.ศ. 2517 ได้มีการเปลี่ยนแปลงขยายเขตเทศบาลจากเดิมมาเป็น 20.13 ตารางกิโลเมตร จนถึงปัจจุบัน
เทศบาลเมืองสระบุรี มีพื้นที่ครอบคลุมตำบลปากเพรียวทั้งตำบล มีอาณาเขตติดต่อกับตำบลต่าง ๆ ดังนี้เทศบาลเมืองสระบุรี ตั้งอยู่บนที่ราบสูง สูงกว่าระดับน้ำทะเลปานกลางที่ระดับความสูงประมาณ 15-16 เมตร มีความลาดเอียงต่ำลงบริเวณรอบนอกเมือง ทำให้ในฤดูฝนจะมีน้ำท่วมขังบริเวณที่ต่ำ เมืองสระบุรีมีแม่น้ำป่าสักไหลผ่านเขตเทศบาลเมืองสระบุรี โดยไหลผ่านมาจากอำเภอมวกเหล็ก สู่อำเภอแก่งคอย อำเภอเมืองสระบุรี และอำเภอเสาไห้ แล้วไหลบรรจบกับแม่น้ำเจ้าพระยาที่จังหวัดพระนครศรีอยุธยา และมีคลอง 1 แห่ง คือ คลองฝั่งแดง
นักบุญลองกินุส
ลองกินุส () หรือ ลอนไจนัส () เป็นชื่อที่ตั้งให้กับบุคคลในตำนานของศาสนาคริสต์ เขาเป็นนายทหารผู้แทงหอกลงบนร่างพระเยซูที่ถูกตรึงกางเขน ซึ่งหอกนี้ได้กลายเป็นหอกในตำนานที่ถูกเรียกว่า "หอกศักดิ์สิทธิ์" ทั้งนี้ใน "สารของเฮรอดถึงปิลาตุส" ได้ระบุว่า ลองกินุสรู้สึกผิดและเป็นทุกข์ใจต่อการที่ได้แทงร่างของพระเยซู เขาถูกส่งไปในถ้ำที่ในทุกๆคืนจะถูกสิงโตกัดฉีกร่างเนื้อ และเมื่อถึงรุ่งเช้าร่างกายเขาก็กลับฟื้นคืนเป็นปกติ และก็ถูกกัดฉีกอีกเป็นวังวนเรื่อยๆจนสิ้นสุด หลังจากนั้นเขาจึงหันไปนับถือคริสต์
อย่างไรก็ตาม มีนักบวชอังกฤษชื่อ ซาบีน บาริง-กูดได้พบว่า ""ชื่อลองกินุสนั้นไม่เคยเป็นที่รู้จักในหมู่ชาวกรีกมาก่อนจนกระทั่งถึงยุคสังฆราชเยอรมานุสในปี 715 ชื่อลองกินุสนั้นถูกเริ่มใช้ในหมู่ชาวตะวันตกจากพระวรสารนักบุญนิโคเดอมุส ไม่มีข้อมูลที่เชื่อถือได้ใดๆที่ยืนยันถึงการกระทำและความทุกข์ทรมานของนักบุญผู้นี้"" ถึงกระนั้น ก็ยังมีความเชื่อดั้งเดิมที่ว่าบ้านเกิดของลองกินุสเป็นหมู่บ้านเล็กๆในลานเซียโน แคว้นอาบรุซโซ ภาคกลางของอิตาลี
มีข้อสันนิฐานว่า "ลองกินุส" เป็นคำละตินที่อาจมีรากศัพท์มาจากคำกรีก λόγχη (ลองชี) ที่หมายถึงหอกซึ่งคำนี้ปรากฏในพระวรสารนักบุญยอห์น 19:34 นอกจากนี้ ในหอสมุดชาวฟลอเรนซ์ยังพบเอกสารโบราณที่เขียนขึ้นในปี 586 มีคำกรีกนี้ถูกเขียนเป็นตัวพิมพ์ใหญ่ ΛΟΓΙΝΟC (ลองกินอส) อยู่ข้างภาพนายทหารถือหอก เป็นเอกสารตัวเขียนสีวิจิตรฉากตรึงกางเขน
เทศบาลเมืองพิจิตร
พิจิตร เป็นเทศบาลเมืองแห่งหนึ่งในจังหวัดพิจิตร ตั้งอยู่ในอำเภอเมืองพิจิตร มีพื้นที่ครอบคลุมตำบลในเมืองทั้งตำบล มีพื้นที่ 12.017 ตารางกิโลเมตร มีประชากรในปี พ.ศ. 2554 จำนวน 23,129 คน
พิจิตรเป็นเมืองเก่าแก่ที่ก่อตั้งขึ้นเมื่อ พ.ศ. 1601 ในสมัยสุโขทัย ปรากฏข้อความในศิลาจารึกหลักที่ 1 ของพ่อขุนรามคำแหงมหาราช ในศิลาจารึกหลักที่ 8 รัชกาลพระยาลิไท และจากพงศาวดารเหนือ พระยาโคตรตะบองได้ย้ายเมืองจากนครไชยบวรมาตั้งที่หมู่บ้านสระหลวง โดยได้เริ่มฝังหลักเมือง และได้เปลี่ยนชื่อเมืองใหม่ว่า เมืองสระหลวง ซึ่งมีสถานะเป็นหัวเมืองเอกของกรุงสุโขทัย ต่อมาในสมัยอยุธยา รัชสมัยของสมเด็จพระบรมไตรโลกนาถได้เปลี่ยนชื่อเป็น เมืองโอฆบุรี ซึ่งแปลว่า "เมืองในท้องน้ำ" และต่อมาได้เปลี่ยนชื่อเป็น เมืองพิจิตร ซึ่งมีความหมายว่า "เมืองงาม" จนถึงปัจจุบัน
เทศบาลเมืองพิจิตรเดิมเป็นที่ตั้งศาลากลางจังหวัดพิจิตร ต่อมาได้มีพระราชกฤษฎีกายกฐานะขึ้นเป็นเทศบาลเมืองพิจิตร เมื่อวันที่ 29 พฤศจิกายน พ.ศ. 2479 มีพื้นที่เขตเทศบาล 1.88 ตารางกิโลเมตร ต่อมาในปี พ.ศ. 2499 ได้มีพระราชกฤษฎีกาลงวันที่ 30 มิถุนายน พ.ศ. 2499 เปลี่ยนแปลงเขตเทศบาลเมืองพิจิตรเป็น 3.17 ตารางกิโลเมตร และในปี พ.ศ. 2512 ได้มีพระราชกฤษฎีกาเปลี่ยนแปลงเขตเทศบาลเมืองพิจิตรเป็น 12.017 ตารางกิโลเมตร
เมืองพิจิตรเป็นเมืองที่มีแม่น้ำน่านไหลผ่าน โดยตัวเมืองตั้งอยู่บริเวณริมฝั่งด้านตะวันตกของแม่น้ำน่านในท้องที่อำเภอเมืองพิจิตร และเป็นที่ตั้งของศาลากลางจังหวัด พื้นที่เขตเทศบาลมี 12.017 ตารางกิโลเมตร มีอาณาเขตติดกับพื้นที่ใกล้เคียง ดังนี้
ช่วง เชวงศักดิ์สงคราม
พันเอก ช่วง เชวงศักดิ์สงคราม หรือ หลวงเชวงศักดิ์สงคราม (10 มีนาคม พ.ศ. 2442 - 9 มีนาคม พ.ศ. 2505) นามเดิม ช่วง ขวัญเชิด อดีตรองนายกรัฐมนตรี รัฐมนตรีว่าการกระทรวงมหาดไทย รัฐมนตรีว่าการกระทรวงสาธารณสุข และรัฐมนตรีว่าการกระทรวงเกษตราธิการ
พันเอกช่วง เชวงศักดิ์สงคราม เกิดเมื่อวันเสาร์ที่ 10 มีนาคม พ.ศ. 2442 บิดาชื่อบุญรอด มารดาชื่อทับทิม
เมื่อโตได้เข้าเรียนที่โรงเรียนนครพิทยาคม ย้ายที่อยู่และเรียนที่จังหวัดชลบุรี เข้าเรียนชั้นประถม 2 ที่โรงเรียนวัดต้นสน แล้วย้ายไปโรงเรียนอุดมพิทยากร (วัดกำแพง) ที่จังหวัดฉะเชิงเทรา เรียนชั้นประถม 3 ที่โรงเรียนวัดเมือง ขณะนั้นรัฐบาลได้ตั้งโรงเรียนสามัญประจำมณฑลขึ้นและจัดให้มีการปรับเทียบความรู้นักเรียนประถมเป็นมัธยมทั้งหมด เมื่อเรียนจบชั้นประถมศึกษาปีที่ 3 ช่วงจึงได้รับการปรับวุฒิเข้าศึกษาต่อชั้นมัธยมศึกษาปีที่ 4 ในโรงเรียนเบญจมราชูทิศ ซึ่งเป็นโรงเรียนชายประจำจังหวัดฉะเชิงเทราต่อในทันที ต่อมาได้เข้าศึกษาต่อชั้นมัธยมปีที่ 6 ที่โรงเรียนสวนกุหลาบวิทยาลัย และเลือกที่จะเป็นทหาร จึงสอบแข่งขันเข้าศึกษาในโรงเรียนนายร้อยพระจุลจอมเกล้า
พันเอกช่วง เชวงศักดิ์สงครามสำเร็จการศึกษาจากโรงเรียนนายร้อยพระจุลจอมเกล้าเมื่อ พ.ศ. 2464 แล้วเริ่มปฏิบัติราชการในกองทัพบกจนได้รับพระราชทานบรรดาศักดิ์เป็นหลวงเชวงศักดิ์สงครามเมื่อต้นปี 2475 และได้รับตำแหน่งที่สำคัญเรื่อยมา เช่น เป็นอธิบดีกรมราชทัณฑ์ (พ.ศ. 2480) ปลัดกระทรวงมหาดไทย (พ.ศ. 2482) รัฐมนตรีว่าการกระทรวงมหาดไทย (พ.ศ. 2485 และ พ.ศ. 2488) รองนายกรัฐมนตรีและรัฐมนตรีว่าการกระทรวงสาธารณสุขคนแรก (พ.ศ. 2486 - 2487)
นอกจากนี้ระหว่างที่ดำรงตำแหน่ง รัฐมนตรีว่าการกระทรวงเกษตราธิการ พันเอกช่วง เชวงศักดิ์สงคราม จึงดำรงตำแหน่งนายกสภามหาวิทยาลัยเกษตรศาสตร์ (31 พฤษภาคม 2490 ถึง 8 พฤศจิกายน 2490) ด้วย
นอกเหนือจากงานราชการแล้ว พันเอกช่วง เชวงศักดิ์สงคราม ยังเป็นสมาชิกสภาผู้แทนราษฎร และสมาชิกวุฒิสภา
พันเอกช่วง เชวงศักดิ์สงคราม สมรสกับ นางมาลัย เชวงศักดิ์สงคราม เมื่อวันที่ 31 มกราคม 2497 มีธิดากับนางมาลัย 1 คน
พันเอกช่วง เชวงศักดิ์สงคราม ถึงแก่อนิจกรรมเมื่อวันที่ 9 มีนาคม 2505 อายุได้ 63 ปี ด้วยอาการหัวใจวายเฉียบพลัน พระราชทานเพลิงศพ ณ เมรุหน้าพลับพลาอิสริยาภรณ์ วัดเทพศิรินทราวาส 18 มิถุนายน พ.ศ. 2505
พรศักดิ์ ประจักษ์วิทย์
พรศักดิ์ ประจักษ์วิทย์ หรือชื่อที่รู้จักในวงการว่า พรศักดิ์ (Pornsak) เป็นพิธีกรชาวไทยที่ได้รับความนิยมอย่างมากคนหนึ่งในประเทศสิงคโปร์ โดยมีความสามารถพูดได้ถึงสามภาษา (อังกฤษ, จีนกลางและไทย) โดยเขามักจะออกรายการของช่อง MediaCorp TV Channel 8 และ MediaCorp TV Channel 5 ปัจจุบันเขาอยู่ภายใต้สังกัด เลฟโปรไฟล์
พรศักดิ์ ประจักษ์วิทย์ เกิดเมื่อ พ.ศ. 2525 ที่ สาธร กรุงเทพมหานคร ประเทศไทย โดยบิดาเป็นชาวจีนและมารดาเป็นชาวไทยเชื้อสายจีน โดยแม่ของพรศักดิ์เสียชีวิตเมื่อเขาอายุ 5 ขวบด้วยโรคลูคีเมีย ภายหลังจากที่แม่ของเขาเสียชีวิตไม่นาน พ่อของพรศักดิ์ก็ส่งเขาไปที่สิงคโปร์ โดยเขาศึกษาที่โรงเรียนประถมศึกษาเซาท์วิว และ โรงเรียนมัธยมศึกษา Clementi Town โดยในปีแรกๆที่ไปอยู่ที่สิงคโปร์เขาต้องอดทนจากเรื่องของกำแพงภาษา ในปี พ.ศ. 2547 พรศักดิ์สำเร็จการศึกษาในสาขาบริหารธุรกิจจากมหาวิทยาลัยการจัดการสิงคโปร์ ต่อมาพรศักดิ์ได้เข้าศึกษาต่อที่มหาวิทยาลัยโมนาชโดยสำเร็จการศึกษาในระดับมหาบัณฑิตในสาขาการศึกษาปฐมวัย
ภายหลังสำเร็จการศึกษาระดับปริญญาตรี พรศักดิ์ชนะการแข่งขัน ซึ่งจัดโดยวิทยุเอสพีเอช UFM 1003 ในปี พ.ศ. 2548 เขาได้เข้าเป็นดีเจ หลังจากนั้นเขาได้เริ่มทำงานหลากหลายมากขึ้นในวงการบันเทิง เช่นในปี พ.ศ. 2550 ได้เริ่มงานเป็นพิธีกรรายการโทรทัศน์ ภายหลังเขาได้รับการชักชวนจากมีเดียคอร์ปที่งานเปิดห้องสมุด ลี่กาเซียง โดยแขกกิตติมศักดิ์ที่มาในงานเปิดห้องสมุดก็คือ รัฐมนตรีที่ปรึกษา ลี กวนยู
พรศักดิ์ได้พิสูจน์ความสามารถว่าเขามีความสามารถที่จะรับงานพิธีกรได้หลากหลายประเภท ประกอบด้วยรายการแข่งขันร้องเพลง"Campus Superstar". ในปี พ.ศ. 2550 เขาได้รับรางวัล หน้าใหม่ยอดเยี่ยม จากงานประกาศรางวัล Star Awards ต่อมาเขาได้เป็นหนึ่งใน "10 อันดับศิลปินที่ได้รับความนิยมสูงสุด"
นอกจากนั้นพรศักดิ์ยังเป็นผู้ประกอบการที่ประสบความสำเร็จ เขาเป็นเจ้าของร่วมของร้านอาหารไทยที่มีสาขาอย่าง PORN'S ชื่อของร้านอาหารทำให้ทุกสายตาต้องหยุดมอง แต่ชื่อร้านอาหาร คำว่า "porn" (พร) ในภาษาไทยมีความหมายว่า "ความสุข". ทั้งพรศักดิ์ยังก่อตั้งโรงเรียนปฐมวัย
จากการเป็นผู้ที่ชอบศึกษา พรศักดิ์สำเร็จการศึกษาหลักสูตร Traditional Chinese Medicine สาขา TCM จาก Guangzhou University of Chinese Medicine เมื่อเดือนมิถุนายน พ.ศ. 2558
พยาธิหนอนหัวใจในสุนัข
พยาธิหนอนหัวใจในสุนัข หรือ พยาธิหนอนหัวใจ ชื่อทางวิทยาศาสตร์ว่า "Dirofilaria immitis" เป็นพยาธิตัวกลมแบบฟิลาเรียชนิดหนึ่งซึ่งมียุงเป็นพาหะ โฮสต์แท้ของพยาธินี้คือสุนัข แต่ก็สามารถติดแมว สุนัขป่า สุนัขจิ้งจอก โคโยตี้ และสัตว์อื่นๆ เช่น เฟอร์เร็ต สิงโตทะเล หรือแม้แต่มนุษย์ก็สามารถติดได้แม้จะพบน้อย
ธาร์ซิส
ธาร์ซิส () เป็นชื่อเรียกของที่ราบสูงขนาดใหญ่ใกล้เส้นศูนย์สูตรในซีกดาวเคราะห์ฝั่งทิศตะวันตกของดาวอังคาร เป็นที่ตั้งของภูเขาไฟขนาดใหญ่ที่สุดในระบบสุริยจักรวาลของเรานามว่า โอลิมปัส และยังมีภูเขาไฟรูปโล่ อีก 3 ลูกทอดเรียงตัวกัน คือ อาร์เซีย, แอสคาเออุส และ พาโวนิส
ชื่อธาร์ซิสมาจากการถอดเสียงแบบกรีก–ละติน จากคำว่าทาร์ชิชซึ่งปรากฎในคัมภีร์ฮีบรู
สมาคมมหาวิทยาลัยอเมริกัน
สมาคมมหาวิทยาลัยอเมริกัน () เป็นองค์กรของมหาวิทยาลัยที่ทำงานวิจัยชั้นแนวหน้า ที่ทำงานมีเป้าหมายในการดำรงไว้ซึ่งงานวิจัยเชิงวิชาการและการศึกษาที่เข้มแข็ง ประกอบด้วมหาวิทยาลัย 60 แห่งในประเทศสหรัฐอเมริกา และ 2 แห่งในประเทศแคนาดา
ตองตึง
ยางพลวง ชื่ออื่น: กุง (ปราจีนบุรี, อุบลราชธานี, อุดรธานี); เกาะสะแต้ว (ละว้า-เชียงใหม่); คลง (เขมร-บุรีรัมย์); คลอง (เขมร); คลุ้ง (ชาวบน-นครราชสีมา); ควง (พิษณุโลก, สุโขทัย); โคล้ง (เขมร-สุรินทร์); ตะล่าอ่ออาขว่า (กะเหรี่ยง-เชียงใหม่); ตึง, ตองตึง, ตึงขาว (ภาคเหนือ); พลวง (ภาคกลาง, ภาคตะวันออกเฉียงเหนือ); พลอง (ระยอง, ส่วย-สุรินทร์); ยาง, ยางพลวง (ภาคกลาง); ล่าเทอะ, แลเท้า (กะเหรี่ยง-ภาคเหนือ); สะเติ่ง (ละว้า-เชียงใหม่); สาละออง (กะเหรี่ยง-กาญจนบุรี) 
ภาษากะเหรี่ยงเรียก หล่าเคอะหล่า ไม้ยืนต้น ผลัดใบ กิ่งอ่อนมีร่องรอยแผลเป็นจากใบร่วงชัดเจน เปลือกต้นหนา สีน้ำตาลปนเทาอ่อน ใบเดี่ยว ยอดอ่อนมีหูใบสีแดงหุ้ม ดอกช่อออกตามซอกใบ กลีบเลี้ยงขนาดใหญ่ กลีบดอกเรียงซ้อนเป็นเกลียว สีชมพูเข้ม ตรงปลายกลีบ ผลมีปีกสองปีก เกิดจากกลีบเลี้ยง แข็ง ผลแก่ไม่แตก ใบใช้ห่อข้าวและตากแห้งใช้ทำตับมุงหลังคา เป็นไม้ที่นิยมใช้ทำฟืนในจังหวัดกำปงชนัง ประเทศกัมพูชา
ถนนบางขุนเทียน
ถนนบางขุนเทียน () เป็นถนนสายหลักในเขตบางบอนและเขตบางขุนเทียน ตัดผ่านพื้นที่ทางเหนือของเขตบางขุนเทียน เริ่มต้นเข้าสู่เขตบางขุนเทียน จากทางรถไฟสายวงเวียนใหญ่-มหาชัย แขวงแสมดำ ต่อเนื่องมาจากแขวงคลองบางบอน เขตบางบอน และไปสิ้นสุดที่เกาะกลางของถนนพระรามที่ 2 โดยเป็นสะพาน ก่อนจะตัดผ่านเข้าสู่แขวงท่าข้ามต่อไป
ท่าอากาศยานนานาชาติเปียงยางซูนัน
ท่าอากาศยานนานาชาติเปียงยางซูนัน เป็นท่าอากาศยานที่ให้บริการในเขตกรุงเปียงยาง ประเทศเกาหลีเหนือ ตั้งอยู่ในเขตซูนัน ห่างจากใจกลางนครประมาณ 24 กิโลเมตร เป็นฐานการบินหลักของสายการบินประจำชาติ แอร์โครยอ
ท่าอากาศยานเปียงยางแห่งแรก ตั้งอยู่ทางฝั่งตะวันออกของแม่น้ำแทดง แต่ถูกทำลายในสงครามโลกครั้งที่สอง จึงสร้างท่าอากาศยานใหม่ ซึ่งก็คือท่าอากาศยานซูนัน ในย่านชานเมืองขึ้น
ระหว่างช่วงสงครามเกาหลี ผู้สื่อข่าวชาวอังกฤษ เรจินัลด์ ทอมป์สัน ได้บันทึกว่า เป็นท่าอากาศยานที่วุ่นวายมาก เนื่องจากมีเครื่องบินของกองทัพสหรัฐอเมริกาคอยขนส่งเสบียงและอาวุธในช่วงสงครามระหว่างคริสต์ทศวรรษ 1950 ต่อมาท่าอากาศยานได้ประสบมหาอุทกภัย เนื่องจากอเมริการะเบิดเขื่อนท็อกซันในวันที่ 13 พฤษภาคม ค.ศ. 1953 ทำให้ต้องมีการฟื้นฟูท่าอากาศยานใหม่
ในปี ค.ศ. 2000 สายการบินแอโรฟลอต ได้ยกเลิกเที่ยวบินจากมอสโกและคาบารอฟสก์ ต่อมาในเดือนพฤศจิกายน ค.ศ. 2006 สายการบินไชนาเซาเทิร์นแอร์ไลน์ ได้เปิดเที่ยวบินจากปักกิ่งเฉพาะฤดูท่องเที่ยวเท่านั้น ในเดือนเมษายน ค.ศ. 2008 แอร์ไชนา ได้กลับมาเปิดเที่ยวบินไปปักกิ่ง สัปดาห์ละ 3 วัน ส่วนโคเรียนแอร์ และเอเชียนาแอร์ไลน์ ก็ได้เปิดเที่ยวบินจากโซล-อินช็อนและเมืองยังยัง แต่ได้ยกเลิกในภายหลัง
ในเดือนกรกฎาคม ค.ศ. 2011 อาคารผู้โดยสารแห่งใหม่ได้เปิดใช้งาน ตั้งอยู่ด้านข้างอาคารเก่า ซึ่งทันสมัยกว่าอาคารเก่ามาก โดยอาคารใหม่นี้ใช้เป็นอาคารศุลกากร และเป็นอาคารผู้โดยสารระหว่างประเทศ ส่วนอาคารเก่าได้รับการปรับปรุงใหม่ในปี ค.ศ. 2012
ผู้โดยสารระหว่างประเทศต้องจ่ายค่าภาษีท่าอากาศยาน 10 ยูโร
มีรถแท็กซี่วิ่งระหว่างอาคารผู้โดยสารกับเปียงยาง นอกจากนี้ยังมีรถโดยสารประจำทางให้บริการอีกด้วย
ท่าอากาศยาน เปิดทำการเวลา 6-22 นาฬิกาในฤดูร้อน และ 7-21 นาฬิกาในฤดูหนาว
ท่าอากาศยานมีทางวิ่ง 2 ทาง ได้แก่ 01/19 (ฝั่งเหนือ) และ 17/35 (ฝั่งใต้) ระหว่างที่มีการก่อสร้างอาคารผู้โดยสารใหม่ฝั่งใต้ เครื่องจะจอดที่ทางวิ่งฝั่งเหนือเป็นส่วนใหญ่ โดยที่ทางวิ่งหลัก (01/19) จะมีระบบตรวจจับเครื่องบินที่จะลงจอด
ท่าอากาศยานสามารถรับเครื่องบินได้พร้อมกันถึง 4 ลำ มีลานจอดเครื่องบิน 17 ที่ และยังมีอาคารเก็บเครื่องบินอีก 2 แห่ง
มุตสึ
เมืองมุตสึ () เป็นเมืองในจังหวัดอาโอโมริ ประเทศญี่ปุ่น
เอฟเอคัพ รอบชิงชนะเลิศ 2015
เอฟเอคัพรอบชิงชนะเลิศปี 2015 เป็นรอบชิงชนะเลิศครั้งที่ 134 ของเอฟเอคัพ เป็นการพบกันระหว่างอาร์เซนอล และแอสตันวิลลา แข่งขันในวันที่ 30 พฤษภาคม พ.ศ. 2558 โดยจัดการแข่งขันขึ้นที่ สนามกีฬาเวมบลีย์ ในกรุงลอนดอน, ประเทศอังกฤษ และเป็นนัดชิงชนะเลิศของ เอฟเอคัพ ฤดูกาล 2014–15
ต่อไปนี้มีการเปลี่ยนแปลงกฏระเบียบของยูฟ่า, นี่เป็นฤดูกาลแรกที่ทีมรองแชมป์ในฟุตบอลถ้วยจะไม่ได้ไปเล่นยูฟ่ายูโรปาลีก ถ้าผู้ชนะได้สิทธิ์ในฟุตบอลสโมสรยุโรปอยู่แล้ว ดังนั้นหากแอสตันวิลลาชนะ, พวกเขาจะได้ไปเล่นฟุตบอล ยูฟ่ายูโรปาลีก ฤดูกาล 2015–16 รอบแบ่งกลุ่ม. แต่ถ้าอาร์เซนอลเป็นผู้ชนะ (กรณีพวกเขาได้สิทธิ์ผ่านเข้าไปเล่นฟุตบอลแชมเปียนส์ลีกหลังจบอันดับที่สามในพรีเมียร์ลีก) โควต้าที่เหลือในยูโรปาลีกของแอสตันวิลลาก็จะไม่ได้สิทธิ์ไปแข่งขัน, พื้นที่สุดท้ายนี้ก็จะเป็น เซาแทมป์ตัน, ทีมวางที่มีอันดับที่ดีที่สุดในพรีเมียร์ลีกเว้นแต่ว่าพวกเขาไม่ได้ผ่านเข้าไปเล่นฟุตบอลสโมสรยุโรปรายการใดๆ เลย.
ผู้ชนะรายการนี้, อาร์เซนอล จะพบกับ เชลซี, ทีมชนะเลิศของ พรีเมียร์ลีก ฤดูกาล 2014–15, ในการแข่งขันฟุตบอลก่อนเปิดฤดูกาล เอฟเอคอมมิวนิตีชีลด์ 2015.
จากการจับฉลาก แอสตันวิลลา ได้สวมชุดทีมเหย้าสีม่วง-แดง ขณะที่อาร์เซนอลสวมชุดทีมเยือนสีเหลือง-น้ำเงิน
ผลการแข่งขัน ปรากฏว่า อาร์เซนอลซึ่งเป็นแชมป์เก่าจากฤดูกาลที่แล้ว สามารถป้องกันแชมป์ไว้ได้ โดยเอาชนะ แอสตันวิลลา ไปได้ถึง 4-0 ประตู และทำสถิติเป็นแชมป์รายการนี้มากที่สุดของวงการฟุตบอลอังกฤษ คือ 12 ครั้ง อีกทั้งยังทำสถิติเข้าชิงชนะเลิศมากที่สุด คือ 19 ครั้ง และผลการแข่งขันครั้งนี้ยังนับเป็นชัยชนะที่ห่างกันมากที่สุดของรอบชิงชนะเลิศในรอบ 21 ปีอีกด้วย
ซียูอะเกน (เพลงวิซ คาลิฟา)
"ซียูอะเกน" () เป็นเพลงแนวฮิปฮอป ของแร็ปเปอร์ชาวอเมริกัน วิซ คาลิฟา ร้องและเล่นเปียโนรับเชิญโดยชาร์ลี พุต นักร้องชาวอเมริกัน เป็นเพลงประกอบภาพยนตร์แนวแอ็กชันเรื่อง "เร็ว..แรงทะลุนรก 7" เป็นการไว้อาลัยแด่พอล วอล์กเกอร์ ที่เสียชีวิตจากอุบัติเหตุทางรถยนต์ในเดือนพฤศจิกายน ค.ศ. 2013 เป็นครั้งสุดท้าย ซิงเกิลออกจำหน่ายวันที่ 17 มีนาคม ค.ศ. 2015 ในสหรัฐอเมริกา ออกจำหน่ายในประเทศอื่น ๆ ในวันที่ 3 เมษายน และในสหราชอาณาจักรเมื่อวันที่ 12 เมษายน
"ซียูอะเกน" ขึ้นอันดับหนึ่งบนชาร์ตบิลบอร์ดฮอต 100 นาน 12 สัปดาห์ และบนชาร์ตซิงเกิลแห่งสหราชอาณาจักรนาน 2 สัปดาห์ เพลงขึ้นอันดับหนึ่งในประเทศอื่น ๆ อีกหลายประเทศ ได้แก่ ออสเตรเลีย ออสเตรีย แคนาดา เยอรมนี ไอร์แลนด์ นิวซีแลนด์ และสวิตเซอร์แลนด์ เพลงถือสถิติเพลงที่ถูกเปิดมากที่สุดในวันเดียวในสปอติฟายในสหรัฐอเมริกา (เปิด 4.2 ล้านครั้งในวันที่ 13 เมษายน ค.ศ. 2015) และทำสถิติเพลงที่ถูกเปิดมากที่สุดในหนึ่งสัปดาห์ใน 26 ประเทศ ระหว่างวันที่ 6-12 เมษายน (เปิด 21.9 ล้านครั้ง) และในสหราชอาณาจักรในสัปดาห์เดียว (เปิด 3.72 ล้านครั้งตั้งแต่วันที่ 20-26 เมษายน ค.ศ. 2015)
เกลาดิโอ บราโบ
เกลาดิโอ อันเดรส บราโบ มุญโญซ () เกิดเมื่อวันที่ 13 เมษายน พ.ศ. 2526 เป็นนักฟุตบอลอาชีพชาวชิลีที่เล่นให้กับแมนเชสเตอร์ซิตีและฟุตบอลทีมชาติชิลีในตำแหน่งผู้รักษาประตู และเขายังเป็นกัปตันทีมชาติชิลีอีกด้วย
เขาเริ่มอาชีพนักฟุตบอลโดยเล่นให้กับโกโล-โกโล แล้วย้ายไปเรอัลโซซิเอดัดในปี พ.ศ. 2549 เขาลงเล่นเป็นตัวจริงทั้งหมด 237 นัดกับเรอัลโซซิเอดัด และบาร์เซโลนาก็ได้ทำสัญญากับเขาด้วยค่าตัว 12 ล้านยูโรในปี พ.ศ. 2557
บราโบลงเล่นให้กับทีมชาติชิลีทั้งหมด 87 นัด นับตั้งแต่ที่เขาได้ลงครั้งแรกในปี พ.ศ. 2547 และได้เข้าไปเล่นในฟุตบอลโลก 2 ครั้ง และโกปาอเมริกา 3 ครั้ง ปัจจุบันเขาเป็นผู้เล่นที่ลงเล่นมากที่สุดในประวัติศาสตร์ฟุตบอลทีมชาติชิลี
บราโบสร้างผลงานไว้มากมายเมื่อย้ายมาสโมสรบาร์เซโลนาในฤดูกาล 2014-15 ด้วยการคว้าทริปเปิ้ลแชมป์ได้สำเร็จ ทั้ง ลาลีกา, ยูฟ่าแชมเปียนส์ลีก และโกปาเดลเรย์ และเขายังประสบความสำเร็จกับทีมชาติชิลีในการคว้าแชมป์โคปาอเมริกา ใน พ.ศ. 2558 ด้วยการดวลจุดโทษชี้ชะตา หลังจากเล่นจบ 120 นาที บราโบเป็นคนเชฟจุดโทษ 2 ลูก จากการดวลจุดโทษทั้งหมด 5 ครั้ง
ในปี พ.ศ. 2559 บราโบได้พาทีมชาติชิลีคว้าแชมป์โกปาอเมริกา หลังดวลจุดโทษชนะทีมชาติอาร์เจนตินา
ต่อมาสโมสรฟุตบอลแมนเชสเตอร์ซิตีซื้อบราโบ 17 ล้านปอนด์
วี (แก้ความกำกวม)
วี อาจหมายถึง
เฌเรมี มาตีเยอ
เฌเรมี มาตีเยอ () เกิดเมื่อวันที่ 29 ตุลาคม พ.ศ. 2526 เป็นนักฟุตบอลอาชีพชาวฝรั่งเศส ซึ่งเล่นให้กับสปอร์ติงลิสบอนและฟุตบอลทีมชาติฝรั่งเศส ส่วนใหญ่แล้วเขาเล่นในตำแหน่งกองหลังตำแหน่งกลาง เขายังสามารถเล่นในตำแหน่งกองหลังปีกซ้ายได้
เพลิงพ่าย
เพลิงพ่าย เป็นบทประพันธ์ของ นันทนา วีระชน ถูกนำไปสร้างเป็นละครโทรทัศน์ ถึง 3 ครั้ง ในปี พ.ศ. 2533, พ.ศ. 2541 และ พ.ศ. 2558
โดยครั้งแรกถูกนำไปสร้างในรูปแบบละครโทรทัศน์ครั้งแรกสร้างในปี พ.ศ. 2533 ออกอากาศทางสถานีโทรทัศน์ไทยทีวีสีช่อง 9 อ.ส.ม.ท. นำแสดงโดย พร้อมพงศ์ นพฤทธิ์, นิสา วงวัฒน์ และ จามจุรี เชิดโฉม ออกอากาศทุกวันเสาร์-อาทิตย์
ครั้งที่ 2 ในปี พ.ศ. 2541 ใช้ชื่อว่า ไฟริษยา ออกอากาศทาง สถานีโทรทัศน์สีกองทัพบกช่อง 7 ผลิตโดย อัครมีเดีย นำแสดงโดย สิเรียม ภักดีดำรงฤทธิ์, ยุรนันท์ ภมรมนตรี, วิทิต แลต และ มยุริญ ผ่องผุดพันธ์
กำกับการแสดงโดย จารึก สงวนพงษ์
และละครโทรทัศน์ครั้งที่ 3 ในปี พ.ศ. 2558 ออกอากาศทางสถานีโทรทัศน์ช่อง 8 ผลิตโดย บริษัท เกียรติระพี จำกัด โดยมี อิศริยา สายสนั่น เป็นผู้จัด กำกับการแสดงโดย ภูมิภัทร สังวาลย์วรกุล บทโทรทัศน์โดย อาณาจินต์ นำแสดงโดย จิระ ด่านบวรเกียรติ, จริญญา ศิริมงคลสกุล และ วัลเณซ่า เมืองโคตร ออกอากาศทุกวันจันทร์-อังคาร เวลา 08.00 - 09.00 น. และออกอากาศรีรันให้ชมอีกครั้งในเวลา 12.30 - 13.30 น. , 19.50 - 20.50 น. , 01.15 - 02.15 น. นักแสดงรับเชิญ
แจ็ก กรีลิช
แจ็ก กรีลิช (; เกิดวันที่ 10 กันยายน ค.ศ. 1995) เป็นนักฟุตบอลชาวอังกฤษเชื้อสายไอริช ปัจจุบันเล่นให้กับแอสตันวิลลา ในตำแหน่งกองกลาง
กรีลิชเกิดเมื่อวันที่ 10 กันยายน ค.ศ. 1995 ที่เมืองโซลิฮัลล์ ทวดของเขาคือบิลลี แกร์ราตี ซึ่งเคยคว้าแชมป์เอฟเอคัพกับแอสตันวิลลาเมื่อปี ค.ศ. 1905 โดยเควิน กรีลิช พ่อของแจ็ก กรีลิช เป็นแฟนอย่างเหนียวแน่นของแอสตันวิลลา เคยผ่านการเห็นแอสตันวิลลาประสบความสำเร็จทั้งคว้าแชมป์ลีกและยูโรเปียนคัพ (ยูฟ่าแชมเปียนส์ลีก ในปัจจุบัน) มาแล้วในยุคทศวรรษที่ 80 โดยเฉพาะในนัดชิงยูโรเปียนคัพ เควินเป็นหนึ่งในผู้ที่ได้ไปนั่งชมถึงอัฒจรรย์ที่สนามเดอไคป์ ในเมืองรอตเทอร์ดาม  ประเทศเนเธอร์แลนด์ เลยทีเดียว เควินจึงปลูกฝังให้แจ็กรักในแอสตันวิลลาตั้งแต่อายุได้ 4 ขวบ ด้วยการพาไปนั่งชมการแข่งขันของสโมสรที่อัฒจรรย์ฝั่งดักเอลลิสสแตนด์
แจ็ก กรีลิช เป็นนักฟุตบอลที่สวมถุงเท้าเมื่อลงแข่งขันในลักษณะแบบพับลงมาครึ่งแข้ง โดยได้รับแรงบันดาลใจมาจากจอร์จ เบสต์ อดีตกองกลางในระดับตำนานของแมนเชสเตอร์ยูไนเต็ด
กรีลิชได้เข้ามาร่วมทีมเยาวชนของแอสตันวิลลาเมื่อปี ค.ศ. 2001 ขณะอายุได้ 6 ขวบ ก่อนจะก้าวขึ้นมาติดทีมชุดใหญ่เมื่อปี ค.ศ. 2013 ขณะอายุได้ 18 ปี หลังจากนั้นสโมสรนอตส์เคาน์ตีได้ยืมตัวไปใช้งานเป็นเวลา 1 ฤดูกาล
หลังจากหมดสัญญายืมตัวแล้ว กรีลิชจึงได้กลับมาร่วมทีมแอสตันวิลลาพร้อมกับฟอร์มที่ดีขึ้นอย่างมากโดยในฤดูกาล 2014-15 ที่สามารถโชว์ฟอร์มได้อย่างโดดเด่น โดยเฉพาะในรอบรองชนะเลิศของรายการเอฟเอคัพที่แอสตันวิลลาเอาชนะทีมใหญ่อย่าง ลิเวอร์พูล ไปได้ 2-1 ที่สนามเวมบลีย์ เมื่อวันที่ 19 เมษายน ค.ศ. 2015
สตาร์เกต (ทีมโปรดิวเซอร์)
สตาร์เกต () เป็นทีมโปรดิวเซอร์เพลง และทีมประพันธ์เพลงชาวนอร์เวย์ ประกอบด้วย Tor Erik Hermansen (เกิด 14 ตุลาคม 1972) และ Mikkel Storleer (เกิดปี 1972) มีต้นกำเนิดในนครนิวยอร์ก แนวเพลงของทีมประกอบด้วย R&B, pop, dance-pop, Europop และhip hop สตาร์เกตก่อตั้งขึ้นในทรอนด์เฮม ,ประเทศนอร์เวย์
เทศบาลเมืองกำแพงเพชร (จังหวัดกำแพงเพชร)
กำแพงเพชร เป็นเทศบาลเมืองแห่งหนึ่งในจังหวัดกำแพงเพชร เป็นศูนย์กลางของจังหวัด มีพื้นที่ครอบคลุมตำบลในเมืองทั้งตำบลในอำเภอเมืองกำแพงเพชร มีประชากรในปี พ.ศ. 2548 จำนวน 30,114 คน
กำแพงเพชรเป็นเมืองหน้าด่านเก่าแก่ในสมัยสุโขทัย เห็นได้จากกำแพงเมืองและป้อมปราการที่ยังเหลืออยู่ปัจจุบัน ก่อนตั้งเมืองกำแพงเพชร ตามทางสันนิฐานเดิมมีอยู่ 2 เมือง คือ เมืองชากังราว และ เมืองนครชุม เมืองชากังราวเป็นเมืองที่สร้างก่อน ตั้งอยู่บนฝั่งแม่น้ำปิงฝั่งตะวันออก ต่อมาได้บูรณะเมืองนครชุม ซึ่งตั้งอยู่บนฝั่งแม่น้ำปิงฝั่งตะวันตกตั้งเป็นอีกเมืองหนึ่ง จนกระทั่งสมเด็จพระบรมราชาธิราชที่ 1 (ขุนหลวงพะงั่ว) แห่งกรุงศรีอยุธยา ได้ยกกองทัพมาตีเมืองชากังราวของกรุงสุโขทัยแพ้สงครามตกเป็นประเทศราชขึ้นต่อกรุงศรีอยุธยา สมเด็จพระบรมราชาธิราชได้จัดแบ่งกรุงสุโขทัยเป็น 2 มณฑล ได้แก่ อาณาเขตแม่น้ำยมและแม่น้ำน่าน ซึ่งมีเมืองพิษณุโลกเป็นราชธานี ส่วนทางแม่น้ำปิงเป็นอีกมณฑลหนึ่ง คือ เมืองชากังราวและเมืองนครชุม จึงได้รวมเมืองทั้งสองแล้วเปลี่ยนชื่อใหม่เป็น เมืองกำแพงเพชร จนถึงในปัจจุบัน
ต่อมาได้มีการจัดตั้งเทศบาลเมืองกำแพงเพชร โดยได้จัดตั้งขึ้นตามพระราชกฤษฎีกาจัดตั้งเทศบาลเมืองกำแพงเพชร จังหวัดกำแพงเพชร เมื่อวันที่ 11 มีนาคม พ.ศ. 2479
เทศบาลเมืองกำแพงเพชรตั้งอยู่ในเขตตำบลในเมือง อำเภอเมืองกำแพงเพชร อยู่ห่างจากกรุงเทพมหานครไปตามทางหลวงเอเชียสาย 1 ระยะทาง 358 กิโลเมตร มีพื้นที่ประมาณ 14.9 ตารางกิโลเมตร มีแม่น้ำปิงไหลผ่านด้านทิศตะวันตกของเทศบาล มีอาณาเขตติดต่อดังนี้
หูทวนลม
หูทวนลม เป็นซิงเกิลของศักดิ์สิทธิ์ แท่งทอง ประพันธ์คำร้องและแต่งทำนองโดย กสิ นิพัฒน์ศิริผล และเรียบเรียงโดย NY-Q ออกจำหน่ายในวันที่ 19 มีนาคม พ.ศ. 2556 สังกัดครัวซอง ในเครือจีเอ็มเอ็ม แกรมมี่ เป็น 1 ของโปรเจกต์ Croissong Long Long Do เนื้อหาของเพลง หูทวนลม เป็นเหตุการณ์จริงที่เกิดจากประสบการณ์ของ­­คนรอบตัวเขาความหมายก็ตรงตัวเลย ถ้าจะเปรียบก็คงจะเหมือนคนที่ตายแล้วแต่ไม่รู้ตัว
เพลง หูทวนลม ได้อันดับสูงสุด 6 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 11 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เดวิด เอ. ฮัฟฟ์แมน
เดวิด อัลเบิรต์ ฮัฟแมน หรือ เดวิด เอ. ฮัฟแมน (อังกฤษ: David A. Huffman) เป็นผู้บุกเบิกการเข้ารหัส ระดับบิต ในวิชาวิทยาศาสตร์คอมพิวเตอร์ และเป็นผู้นำอีกเรื่องหนึ่งในแขนงวิชา คณิตศาสตร์ โอริกามิ ฮัฟแมนเสียชีวิตในวัย 74ปี ด้วยโรงมะเร็ง
วิศวกรรมไฟฟ้า จากมหาวิทยาลัยโอไฮโอเสตท ได้เป็นทหารเรือประจำการ 2 ปี ในตำแหน่งผู้เชี่ยวชาญด้านเรดาห์ และกลับมาศึกษาชั้นปริญญาเอกด้านวิศวกรรมไฟฟ้า ที่ สถาบันเทคโนโลยีแมสซาชูเซตส์  ด้าน วงจร ซีเควนเชี่ยล สวิทชชิ่ง
ในปี พ.ศ. 2494 สร้างรหัสฮัฟแมน ในระหว่างที่กำลังส่งการบ้าน สำหรับการสอบปลายภาค ชั้นปริญญาเอกที่ สถาบันเทคโนโลยีแมสซาชูเซตส์ ต่อมาเข้าร่วมทำงานใน สถาบันเทคโนโลยีแมสซาชูเซตส์ 14 ปี ต่อมาย้ายมาเป็นอาจารย์ที่ มหาวิทยาลัยแคลิฟอร์เนีย
เทศบาลเมืองชัยนาท
ชัยนาท เป็นเทศบาลเมืองแห่งหนึ่งในจังหวัดชัยนาท เป็นศูนย์กลางของจังหวัด มีพื้นที่ครอบคลุมตำบลในเมืองทั้งตำบล และบางส่วนของตำบลบ้านกล้วย ตำบลท่าชัย และตำบลเขาท่าพระในอำเภอเมืองชัยนาท มีประชากรในปี พ.ศ. 2560 จำนวน 12,225 คน
เทศบาลเมืองชัยนาทตั้งอยู่บริเวณริมฝั่งซ้ายของแม่น้ำเจ้าพระยา บนเส้นรุ้งที่ 15 องศาเหนือ และเส้นแวงที่ 100 องศาตะวันออก สูงจากระดับน้ำทะเลปานกลาง 16.854 เมตร ห่างจากกรุงเทพมหานครประมาณ 195 กิโลเมตร มีพื้นที่ประมาณ 6.061 ตารางกิโลเมตร มีพื้นที่ครอบคลุมตำบลในเมืองทั้งตำบล และบางส่วนของตำบลบ้านกล้วย ตำบลท่าชัย และตำบลเขาท่าพระ มีถนนพหลโยธินตัดผ่านเมือง ซึ่งเป็นเส้นทางคมนาคมหลัก
เทศบาลเมืองชัยนาทเดิมเป็นสุขาภิบาลในชื่อ ตำบลบ้านกล้วย ต่อมาได้มีพระราชกฤษฎีกาจัดตั้งเทศบาลเมืองชัยนาทเพื่อยกฐานะท้องที่ตำบลบ้านกล้วยเป็น เทศบาลเมืองชัยนาท เมื่อวันที่ 29 พฤศจิกายน พ.ศ. 2479 ในสมัยพระยาพหลพลพยุหเสนาเป็นนายกรัฐมนตรี มีเนื้อที่เทศบาล 1.25 ตารางกิโลเมตร
ต่อมาในเขตเทศบาลได้มีประชาชนเข้ามาอยู่อาศัยและประกอบการค้าเป็นจำนวนมากขึ้น จึงได้มีพระราชกฤษฎีกาเปลี่ยนแปลงเขตเทศบาลเมืองชัยนาทเมื่อวันที่ 31 ธันวาคม พ.ศ. 2511 ขยายเขตพื้นที่เป็น 6.061 ตารางกิโลเมตร ในสมัยจอมพลถนอม กิตติขจร เป็นนายกรัฐมนตรี
เทศบาลเมืองปทุมธานี
ปทุมธานี เป็นเทศบาลเมืองแห่งหนึ่งในจังหวัดปทุมธานี เป็นศูนย์กลางของจังหวัด มีพื้นที่ครอบคลุมตำบลบางปรอกทั้งตำบลในอำเภอเมืองปทุมธานี มีประชากรในปี พ.ศ. 2548 จำนวน 18,320 คน
เทศบาลเมืองปทุมธานีตั้งอยู่ในเขตพื้นที่ตำบลบางปรอก อำเภอเมืองปทุมธานี จังหวัดปทุมธานี จัดตั้งขึ้นตามพระราชกฤษฎีกาจัดตั้งเทศบาลเมืองปทุมธานี เมื่อวันที่ 28 พฤศจิกายน พ.ศ. 2479 มีพื้นที่ 1.7 ตารางกิโลเมตร และได้มีการขยายเขตเทศบาลตามพระราชกฤษฎีกาเปลี่ยนแปลงเขตเทศบาลเมืองปทุมธานี เมื่อวันที่ 12 มีนาคม พ.ศ. 2524 โดยมีพื้นที่ทั้งสิ้น 7.1 ตารางกิโลเมตร ห่างจากกรุงเทพมหานครประมาณ 30 กิโลเมตร และห่างจากศาลากลางจังหวัดปทุมธานีประมาณ 1 กิโลเมตร
คลับมันตรา
รายการ มันตราเลดี้ () เป็นรายการวาไรตี้ทอล์คโชว์นำเสนอเรื่องราวสร้างสุข พร้อมด้วยเคล็ดลับง่ายๆที่สามารถนำไปใช้ได้ในชีวิตประจำวัน ดำเนินรายการโดย 5 พิธีกรที่เป็นตัวแทนไลฟ์สไตล์ผู้หญิงที่แตกต่างกัน อริสรา กำธรเจริญ (ดร.หมวย), นาเดีย โสณกุล, อังศ์วรา ธีระตันติกานนท์ (หมอเอิง), อนัญญา ธุระงาน (น้ำหวาน) และ ศิริขวัญ ชินโชติ (ขวัญ) ออกอากาศทุกวันอาทิตย์ เวลา 9.00 น.-10.00 น. ทาง จีเอ็มเอ็ม 25
แผลที่ไม่มีวันหาย
"แผลที่ไม่มีวันหาย" เป็นซิงเกิลของเยสเซอร์เดส์ ในปี พ.ศ. 2555 ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 15 ตุลาคม พ.ศ. 2555 สังกัดค่ายวีเรคคอร์ดส ในเครือจีเอ็มเอ็ม แกรมมี่ ส่วนมิวสิกวิดีโอเพลงนี้เผยแพร่ในวันที่ 15 พฤศจิกายน พ.ศ. 2555
เพลง "แผลที่ไม่มีวันหาย" ติดอันดับสูงสุดที่ 32 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23 ธันวาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฌอร์ดี มาซิป
ฌอร์ดี มาซิป โลเปซ () เกิดเมื่อวันที่ 3 มกราคม พ.ศ. 2532 เป็นนักฟุตบอลอาชีพชาวสเปนที่เล่นให้กับสโมสรฟุตบอลบาร์เซโลนา ในตำแหน่งผู้รักษาประตู
มาซิปเกิดในซาบาเด็ลย์ จังหวัดบาร์เซโลนา แคว้นกาตาลุญญา เขาย้ายมายัง "ลามาซิอา" ของสโมสรฟุตบอลบาร์เซโลนาในปี พ.ศ. 2547 ด้วยอายุ 15 ปี เขาลงเล่นเป็นตัวจริงครั้งแรกในฤดูกาล 2008–09 ซึ่งเล่นให้กับอูเอ บิลาฌูอิกา (UE Vilajuïga) ซึ่งเป็นสโมสรในแคว้นกาตาลุญญาที่เล่นในดิวิชันที่ 4 ด้วยสัญญายืมตัว
หลังจากนั้น มาซิปก็ย้ายกับมาอยู่กับสโมสรฟุตบอลบาร์เซโลนา เบ ทำให้เขาเป็นผู้รักษาประตูตัวเลือกที่ 3 ระหว่างในปีแรก
ในฤดูกาล 2014–15 เขาถูกดึงตัวขึ้นมาเล่นกับชุดใหญ่ ได้รับเสื้อหมายเลข 25 และเป็นผู้รักษาประตูตัวเลือกที่สาม หลังเกลาดีโอ บราโบ และมาร์ค-อันเดร เทอร์ ชเตเกิน ในวันที่ 16 ธันวาคม พ.ศ. 2557 เขาก็ได้ลงเล่นในฐานะตัวจริงครั้งแรกในโกปาเดลเรย์รอบ 32 ทีม เลกที่สอง ซึ่งพบกับเอสเด อูเอสกา และในนัดนั้นบาร์เซโลนาก็ชนะไป 8-1 ที่กัมนอว์
แมนฮันต์อินเตอร์เนชันแนล 2012
แมนฮันต์อินเตอร์เนชันแนล 2012 () เป็นครั้งที่ 16 ของการประกวดแมนฮันต์อินเตอร์เนชันแนล กำหนดจัดขึ้นที่โรงภาพยนตร์สกาลา, สยามสแควร์, กรุงเทพมหานคร, ประเทศไทย เมื่อวันที่ 9 พฤศจิกายน พ.ศ 2555
วีระพล จิตสัมฤทธิ์
นายวีระพล จิตสัมฤทธิ์ (เกิด 23 กันยายน พ.ศ. 2507) อดีตสมาชิกสภาผู้แทนราษฎรจังหวัดศรีสะเกษ เขต 6 สังกัดพรรคเพื่อไทย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคชาติไทย และอดีตสมาชิกสภาผู้แทนราษฎร จังหวัดศรีสะเกษ เขต 2 ในสังกัดพรรคพลังประชาชน ปัจจุบันสังกัดพรรคเพื่อไทย
นายวีระพล จิตสัมฤทธิ์ (เกิด 23 กันยายน พ.ศ. 2507) สำเร็จการศึกษา บริหารธุรกิจบัณฑิต จาก มหาวิทยาลัยรามคำแหงวีระพล จิตสัมฤทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
สตาส์ (เพลงซิมพลีเรด)
"สตาส์" () เป็นซิงเกิลของวงซิมพลีเรด แต่งโดยมิค ฮัคนอลล์ อยู่ในอัลบั้มที่มีชื่อเดียวกัน ในปี ค.ศ. 1991 ซิงเกิลนี้ขึ้นสู่อันดับที่ 8 ของชาร์ตซิงเกิลแห่งสหราชอาณาจักร และอยู่ในอันดับที่ 44 ของบิลบอร์ด ฮอต 100
สมิท ดุน
สมิท ดุน (General Smith Dun) เป็นผู้บัญชาการกองทัพพม่าระหว่าง 4 มกราคม พ.ศ. 2491 - 1 กุมภาพันธ์ พ.ศ. 2492 เกิดเมื่อ 11 พฤศจิกายน พ.ศ. 2449 เสียชีวิตเมื่อ พ.ศ. 2522
ดุนสมัครเข้าร่วมกองทัพอินเดียเมื่อ 8 พฤศจิกายน พ.ศ. 2467 โดยสังกัดกองพลไรเฟิลพม่าและได้ปฏิบัติการในพม่าระหว่างเหตุการณ์กบฏ พ.ศ. 2473 – 2475 เขาได้รับเลือกให้เข้าศึกษาในสถาบันวิชาการทหารอินเดียและได้เกียรตินิยมอันดับ 1 ต่อมา ได้รับราชการในกองพลปัญจาบได้เป็น ร้อยโทเมื่อ พ.ศ. 2479 และได้เข้าร่วมในการสู้รบในเขตชายแดนตะวันตกเฉียงเหนือระหว่าง พ.ศ. 2479 – 2480 เขาเป็นทหารในพม่าระหว่างที่ญี่ปุ่นรุกรานเมื่อ พ.ศ. 2484
เพื่อสร้างความเชื่อมั่นในการรวมตัวเป็นสหภาพพม่า ที่ต้องการรวมชนกลุ่มน้อยทุกกลุ่มให้เข้ามารวมกัน ดุนซึ่งเป็นชาวกะเหรี่ยงได้เป็นผู้บัญชาการทหารในพม่า หลังจากที่พม่าได้รับเอกราชจากอังกฤษ อย่างไรก็ตาม ใน พ.ศ. 2492 ชาวกะเหรี่ยงได้ทำสงครามเรียกร้องเอกราชจากพม่า ดุนจึงถูกปลดออก
วันโบอองจอ
วันโบอองจอ () เป็นวันสำคัญวันหนึ่งในพม่า ตรงกับวันที่ 20 ธันวาคม เพื่อระลึกถึงเหตุการณ์ในวันที่ 20 ธันวาคม พ.ศ. 2471 โบอองจอถูกตำรวจชาวอินเดียของรัฐบาลอังกฤษยิงเสียชีวิต ระหว่างการประท้วงนัดหยุดเรียนครั้งที่ 3 ของนักศึกษามหาวิทยาลัยย่างกุ้ง เขากลายเป็นผู้นำนักศึกษาคนแรกที่เสียชีวิตในการต่อสู้เพื่อเอกราชของพม่า
ในเดือนธันวาคม พ.ศ. 2471 คนงานในบ่อน้ำมันเชาะและเยนานจองของบริษัทน้ำมันพม่าได้นัดหยุดงานและเดินขบวนเข้ามาในย่างกุ้ง เมื่อคนงานมาถึง นักศึกษามหาวิทยาลัยย่างกุ้งได้เริ่มการประท้วงต่อต้านการปกครองระบอบอาณานิคม ฝ่ายรัฐบาลได้ส่งตำรวจมาควบคุมสถานการณ์ การปราบปรามของตำรวจทำให้มีนักศึกษาหลายคนได้รับบาดเจ็บ และอองจอได้เสียชีวิตในเวลาต่อมา
ยูทูมีอาร์เอฟรีทิง
"ยูทูมีอาร์เอฟรีทิง" () เป็นซิงเกิลของวงดนตรีโซลจากอังกฤษ เดอะเรียลทิง แต่งโดยเคน โกลด์ และไมเคิล เดนน์ อยู่ในอัลบั้มแรก "เรียลทิง" ซิงเกิลนี้เป็นซิงเกิลเดียวของวงที่ขึ้นสู่อันดับหนึ่งของ UK Singles Chart นานกว่าสามสัปดาห์ และอยู่ในอันดับที่ยี่สิบแปดและหกสิบสี่ของชาร์ตบิลบอร์ด อาร์แอนด์บี และบิลบอร์ดฮอต 100 ตามลำดับ
ปาฏัน
ปาฏัน ( "Pātan") หรือ ยละ ( "Yala") หรือชื่ออย่างเป็นทางการว่า กิ่งมหานครลลิตปุระ () เป็นหนึ่งในเมืองหลักของประเทศเนปาล ตั้งอยู่ทางตอนกลางค่อนไปทางใต้ของหุบเขากาฐมาณฑุ ปาฏันถือเป็นนครที่รุ่มรวยด้วยมรดกด้วยศิลปะและวัฒนธรรมเป็นที่สุด
จากการสำรวจสำมะโนครัวประชากรเมื่อปี พ.ศ. 2554 ปาฏันมีประชากรทั้งหมด 226,728 คน จาก 54,748 ครัวเรือน และเป็นเมืองหนึ่งที่มีชาวเนวารตั้งถิ่นฐานอยู่
ด้วยความที่ปาฏันมีประชากรหนาแน่นการเดินจึงเป็นการเดินทางที่สะดวกที่สุด แม้ปาฏันจะมีถนนวงแหวนรอบหุบเขากาฐมาณฑุและถนนที่เชื่อมต่อกับเมืองหลวงกาฐมาณฑุเพียงข้ามแม่น้ำพาคมตี แต่ก็ประสบปัญหาจราจรติดขัด ปัจจุบันได้มีความพยายามที่จะขยายถนนเพื่อความเหมาะสมกับการขยายตัวของการคมนาคมในปัจจุบัน ส่วนท่าอากาศยานนานาชาติตริภูวันอยู่ห่างจากเมืองปาฏันออกไป 7 กิโลเมตร
เมืองปาฏัน มีศาสนสถานและโบราณสถานที่สนใจจำนวนมาก อาทิ จัตุรัสปาฏันดูร์บาร์, ปาฏันโธขา, รัตนาคารมหาวิหาร (ที่ประทับของกุมารีแห่งปาฏัน) หรือวัดมหาพุทธะ เป็นต้น
แมตทิว เซลต์
แมททิว เซลต์ () เป็นนักสนุกเกอร์อาชีพชาวอังกฤษจากย่านรอมฟอร์ด ตอนนี้อยู่ในแอตเทอร์สโตนและซ้อมที่แอเทกสนุกเกอร์คลับ (Atack Snooker Club) ในเมื่องนูเนียตัน เขาผ่านเข้ามาเล่นสายอาชีพหลังจากจบที่อันดับเจ็ดในรายการพอนทินส์อินเตอร์เนชันแนลโอเพนซีรีส์ (PIOS) ในฤดูกาล 2006/2007 เขามีเพื่อนและคู่ซ้อมคือ นีล โรเบิร์ตสัน และ รอนนี โอซุลลิแวน
แม่น้ำพาคมตี
แม่น้ำพาคมตี [พาก-มะ-ตี] (; ) เป็นแม่น้ำสายหนึ่งของประเทศเนปาลไหลผ่านหุบเขากาฐมาณฑุ คั่นกรุงกาฐมาณฑุกับเมืองลลิตปุระจากกัน แม่น้ำพาคมตีเป็นแม่น้ำศักดิ์สิทธิ์ของชาวฮินดูและพุทธ มีศาสนสถานของศาสนาฮินดูตั้งอยู่เรียงรายริมสายน้ำนี้ อาทิ วัดปศุปตินาถ ก่อนที่จะไหลลงไปทางตอนใต้รวมเข้ากับแม่น้ำลขันเทอีในรัฐพิหาร ประเทศอินเดีย
แต่ในปัจจุบันแม่น้ำพาคมตีประสบกับปัญหามลภาวะในน้ำยาวนานอันเนื่องมาจากการทิ้งขยะลงสู่แม่น้ำโดยเฉพาะในกาฐมาณฑุ และตามหัวเมืองอื่น ๆ ที่แม่น้ำไหลผ่าน
แม่น้ำพาคมตี ถือเป็นแหล่งอารยธรรมของเนปาลก่อนพัฒนาเป็นเมือง แม่น้ำสายนี้ปรากฏในพระวินัยปิฎกและนันทพัคคะว่า "วัคคุมุทา" () ปรากฏในบาทสุตตันตะของมัชฌิมนิกายว่า "พาหุมติ" [พา-หุ-มะ-ติ] () และปรากฏในจารึกปี ค.ศ. 477 เรียกว่า "พาควตี ปารปรเทเศ" ()
มาร์ติน กูลด์
มาร์ติน กูลด์ () เป็นนักสนุกเกอร์อาชีพชาวอังกฤษจากย่านพินเนอร์ ลอนดอน เขาซ้อมที่ไรลีส์วอตฟอร์ดพูลแอนด์สนุกเกอร์คลับ (Rileys Watford Pool and Snooker Club)
ราดากัสต์
ราดากัสต์ พ่อมดสีน้ำตาล คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ เขาคือหนึ่งในบรรดาอิสทาริ หรือรู้จักกันในนาม "พ่อมด" ซึ่งเป็นผู้ที่ถูกส่งลงมาโดยเทพวาลา เพื่อมาช่วยเหลือเหล่าเอลฟ์และผองมนุษย์ในมิดเดิลเอิร์ธ ในการต่อกรกับเจ้าแห่งความมืดเซารอน ราดากัสต์ปรากฏในนิยายเดอะลอร์ดออฟเดอะริงส์และเกร็ดตํานานที่จารมิจบ และยังถูกกล่าวถึงในนิยายเดอะฮอบบิทและตำนานแห่งซิลมาริลอีกด้วย
ในเกร็ดตํานานที่จารมิจบอธิบายราดากัสต์ว่าเหมือนกับพ่อมดคนอื่นๆ เดินทางมาจากวาลินอร์ประมาณปี 1000 ของยุคที่สามในมิดเดิลเอิร์ธ และยังเป็นหนึ่งในเหล่าเทพไมอา ชื่อจริงๆของเขาคือ ไอเวนดิล มีความหมายว่า "ผู้รักในวิหค" ในภาษาเควนยาของโทลคีน
ภักตปุระ
ภักตปุระ ( "bhaktapur") หรือ ภาทคเอา ( "bhādgāũ") หรือ ขวปะ ( "Khvapa") เป็นหนึ่งในเมืองหลักของประเทศเนปาล ตั้งอยู่ทางตะวันออกของหุบเขากาฐมาณฑุ ถือเป็นเมืองที่มีประวัติความเป็นมายาวนานแห่งหนึ่ง ห่างจากกรุงกาฐมาณฑุ เมืองหลวงของประเทศ 13 กิโลเมตร
ในอดีตภักตปุระเป็นหนึ่งในสามอาณาจักรของชาวเนวารแห่งหุบเขากาฐมาณฑุ ปัจจุบันเป็นเมืองใหญ่อันดับที่สามของหุบเขารองจากกาฐมาณฑุ กับลลิตปุระ และเป็นเมืองหนึ่งที่มีชาวเนวารอาศัยอยู่เป็นส่วนใหญ่
เมืองนี้เป็นที่ตั้งของจัตุรัสภักตปุระดูร์บาร์ () ซึ่งจัตุรัสดังกล่าวเป็นฉากถ่ายทำภาพยนตร์เรื่อง "Little Buddha" นำแสดงโดยเคอานู รีฟส์
เทศบาลเมืองกาญจนบุรี
กาญจนบุรี เป็นเทศบาลเมืองแห่งหนึ่งในอำเภอเมืองกาญจนบุรี จังหวัดกาญจนบุรี เป็นองค์กรปกครองส่วนท้องถิ่นที่ตั้งศาลากลางจังหวัดกาญจนบุรี เมืองกาญจนบุรีมีระยะทางห่างจากกรุงเทพมหานครประมาณ 129 กิโลเมตร มีประชากรในปี พ.ศ. 2560 จำนวน 28,960 คน มีพื้นที่ครอบคลุมหลายตำบลในอำเภอเมืองกาญจนบุรี ได้แก่ ตำบลบ้านเหนือทั้งตำบล ตำบลบ้านใต้ทั้งตำบล บางส่วนของตำบลปากแพรก และบางส่วนของตำบลท่ามะขาม รวมถึงบางส่วนของตำบลท่าล้อในอำเภอท่าม่วง
เมื่อวันที่ 25 มีนาคม พ.ศ. 2478 ได้มีพระราชกฤษฎีกากำหนดให้ท้องที่ตำบลบ้านเหนือและตำบลบ้านใต้ ซึ่งมีมีเนื้อที่ประมาณ 2.08 ตารางกิโลเมตร เป็นเขตเทศบาลเมืองกาญจนบุรี โดยมีขุนหิรัญประศาสน์เป็นนายกเทศมนตรีคนแรก ต่อมาในปี พ.ศ. 2517 มีพระราชกฤษฎีกาเปลี่ยนแปลงเขตเทศบาลเมืองกาญจนบุรี ทำให้เนื้อที่เพิ่มขึ้นเป็น 9.16 ตารางกิโลเมตร
เทศบาลเมืองกระบี่
กระบี่ เป็นเทศบาลเมืองแห่งหนึ่งในจังหวัดกระบี่ เป็นศูนย์กลางของจังหวัด ตั้งอยู่ที่ปากแม่น้ำกระบี่ ซึ่งไหลออกสู่อ่าวพังงา เมืองกระบี่มีประชากรในปี พ.ศ. 2553 จำนวน 52,867 คน มีพื้นที่ครอบคลุมตำบลต่าง ๆ ในอำเภอเมืองกระบี่ ได้แก่ ตำบลปากน้ำทั้งตำบล และตำบลกระบี่ใหญ่ทั้งตำบล และแบ่งหน่วยการปกครองย่อยเป็นชุมชนทั้งหมด 10 ชุมชน
เทศบาลเมืองกระบี่ได้รับการจัดตั้งขึ้นตามประกาศในราชกิจจานุเบกษา เล่ม 53 หน้า 802 เมื่อวันที่ 2 พฤศจิกายน พ.ศ. 2479 โดยการยกฐานะท้องที่ตำบลปากน้ำเป็นเทศบาลเมืองกระบี่ มีพื้นที่ 2.65 ตารางกิโลเมตร ต่อมาในได้ทำการขยายเขตเทศบาลเมืองกระบี่ ในวันที่ 1 ธันวาคม พ.ศ. 2509 ตามประกาศในราชกิจจานุเบกษา เล่มที่ 83 หน้า 109 โดยครอบคลุมพื้นที่ในตำบลปากน้ำ และตำบลกระบี่ใหญ่ รวมพื้นที่ทั้งหมด 19 ตารางกิโลเมตร
เขตเทศบาลเมืองกระบี่มีอาณาเขตติดต่อหน่วยการปกครองต่าง ๆ ดังนี้
เลดี้ส์ มาเฟีย
เลดี้ส์ มาเฟีย (อังกฤษ: Ladies Mafia) ประกอบสมาชิก Joyce & Pribpree (จ๊อยซ์ และ พริบพรี) ดูโอหน้าใส Life Style วัยมาพร้อมกับวงแบบ Primitive มีรูปแบบ และ Style ดนตรีที่เป็นเฉพาะตัว มีบรรยากาศของความเป็นธรรมชาติได้อย่างสอดคล้องและลงตัวได้อย่างแท้จริง แตกต่างจากวง Pop ทั่วไป ด้วยการผสมผสานเครื่องดนตรี Primitive 3-4 ชิ้นให้เสียงกังวาล ลึก และ ใส จึงทำให้ความรู้สึกถึงความสุข และการผ่อนคลายอย่างประหลาด 2 สาวศิลปินน้องใหม่ที่มีงานแบบ กึ่ง อินดี้ มีเพลงไพเราะ อารมณ์สดชื่น น่ารัก ชวนฝัน ทำให้เคลิบเคลิ้มและแอบ Sexy เล็กๆ อย่างดูดี มี Style
เลดี้ส์ มาเฟีย (อังกฤษ: Ladies Mafia) หรือ "จ๊อยซ์-พริบพรี"(อรกัญญา ทองเปล่งศรี, เพชรพัณณี สัมภวคุปต์) สองสาวเพื่อนซี้จากโรงเรียนวัฒนาลัยวิทยา เป็นนักร้องดูโอ้ภายใต้สังกัด โซนี่ มิวสิค โดยก่อนหน้านี้เริ่มต้นเข้าสู่วงการโดยทั้งคู่เป็นนางแบบและนักร้องในสังกัด โดโจ ซิตี้ ในเครือ เบเกอรี่ มิวสิค ผ่านการถ่ายแบบหนังสือ katch magazine และเป็นนักร้องดูโอ้ภายใต้ชื่อวงสวูช (Swoosh) ในปี 2545 แต่ไม่ได้เปิดตัวอย่างเป็นทางการ เพราะทางค่ายเริ่มปิดตัวลง โดยมีเพลงที่ออกภายในวง Swoosh คือเพลง ชีวิตมีรสชาติ และเพลง 12 plus
ภายหลังได้มาเป็นศิลปินในสังกัด โซนี่ มิวสิค ออกอัลบั้ม 1 ชุดคือ "Ladies Mafia" โดยมีเพลงที่เป็นที่รู้จัก เช่น ขาดความอบอุ่น (Very Cold), เป็นบ้างไหม (Do U ?) และเพลงเหงาเหงา (L Song)
โฮลดิ้งแบ็กเดอะเยียส์
"โฮลดิ้งแบ็กเดอะเยียส์" () เป็นซิงเกิลของวงซิมพลีเรด แต่งโดยมิค ฮัคนอลล์ และนีล มอสส์ อยู่ในอัลบั้มแรก "พิคเจอร์บุ๊ก" ในปี ค.ศ. 1985 มิค ฮัคนอลล์ นักร้องนำของวงแต่งเพลงนี้ขณะเขาอายุได้ 17 ปี ซิงเกิลนี้ขึ้นสู่อันดับที่ 1 ของบิลบอร์ด ฮอต 100 และอันดับที่ 2 ของชาร์ตซิงเกิลแห่งสหราชอาณาจักร
ไม่เห็นฝุ่น
"ไม่เห็นฝุ่น" เป็นซิงเกิลของวงดนตรีกะลา ในอัลบั้ม "4share" (พ.ศ. 2553) อัลบั้มชุดที่ 8 ของวง ประพันธ์เนื้อร้องโดย ธนา ชัยวรภัทร ทำนองโดย ศิชาติ ชุมพรหม และเรียบเรียงโดย กะลา ออกจำหน่ายในวันที่ 2 พฤศจิกายน พ.ศ. 2552
เพลง "ไม่เห็นฝุ่น" ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มกราคม พ.ศ. 2553 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ลมซ่อนรัก (เพลง)
"ลมซ่อนรัก" เป็นเพลงประกอบละครโทรทัศน์เรื่อง "ลมซ่อนรัก" ในปี พ.ศ. 2558 ทางช่อง 3 ขับร้องโดย ทศพร อาชวานันทกุล หรือซิน Singular ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 15 กุมภาพันธ์ พ.ศ. 2558
เพลงนี้เป็นเพลงที่พูดถึงความรักที่ผ่านเข้ามาให้ได้สัมผัส เป็นช่วงเวลาดีดีที่ไม่อยากให้ผ่านไปเหมือ­นกับสายลม
กระสือมหานคร
กระสือมหานคร เป็นละครโทรทัศน์ไทยแนว แฟนตาซี-โรแมนติก-คอมเมดี นำแสดงโดย ณัฐรัฐ โมริส เลอกรอง, ภัทรากร ตั้งศุภกุล, เบญจวรรณ อาร์ดเนอร์ และนักแสดงชั้นนำอีกมากมาย เริ่มออกอากาศตอนแรกวันที่ 1 พฤษภาคม พ.ศ. 2558–4 มิถุนายน พ.ศ. 2558 เวลา 18.30 - 19.45 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 ผลิตโดย บริษัท ชลลัมพี บราเทอร์ จำกัด (CHOLUMPI BROTHERS) บทประพันธ์โดย สุธิสา วงษ์อยู่, ทรัพย์กุลธร อุทัยไพศาลวงศ์ บทโทรทัศน์โดย ปลายสี กำกับการแสดงโดย ฉัตรชัย นาคสุริยะ
วอลเลย์บอลหญิงชิงแชมป์ยุโรป 2001
วอลเลย์บอลหญิงชิงแชมป์ยุโรป 2001 () เป็นครั้งที่ 22 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองวาร์นา และ โซเฟีย, ประเทศบัลแกเรีย ระหว่างวันที่ 22–30 กันยายน ค.ศ. 2001 (พ.ศ. 2544)
ชาร์ลี พูท
ชาร์ลี พูท (; เกิด 2 ธันวาคม ค.ศ. 1991) เป็นนักร้อง นักแต่งเพลง นักดนตรี และโปรดิวเซอร์ ชาวอเมริกันจากนิวเจอร์ซีย์ มีชื่อเสียงจากยูทูบ เขาร้องรับเชิญร่วมกับวิซ คาลิฟาในเพลง "ซียูอะเกน" เป็นเพลงประกอบภาพยนตร์เรื่อง "เร็ว..แรงทะลุนรก 7" ด้วย ซิงเกิลประสบความสำเร็จอย่างมาก ขึ้นอันดับหนึ่งกว่า 26 ประเทศ เพลงเปิดตัวของเขาคือ "มาร์วิน เกย์" ร้องรับเชิญโดยเมแกน เทรนเนอร์ ได้ขึ้นอันดับหนึ่งในหลาย ๆ ประเทศทั้งใน นิวซีแลนด์ ไอร์แลนด์ และอังกฤษ ขึ้นถึงอันดับ 4 ในออสเตรเลีย และ Top 25 ในสหรัฐอเมริกา ในปี 2018 ชาร์ลี พูทออกอัลบั้มที่สองที่ชื่อว่า "Voicenotes"
ชาร์ลี พูท เกิดที่เมืองรัมสัน รัฐนิวเจอร์ซีย์ เป็นบุตรของเดบราและชาลส์ พูท บิดาของเขาเป็นชาวเยอรมัน ส่วนมารดาเป็นชาวยิว
ตอนเป็นเด็ก พูทถูกสุนัขกัดที่คิ้วข้างขวาเป็นแผลฉกรรจ์ ขณะอายุ 2 ปี พูทเข้าร่วมคณะดนตรีเพลงแจ๊สวัยรุ่นในฤดูร้อน ที่เรดแบงก์ รัฐนิวเจอรืซีย์ ต่อมา จบการศึกษาจากโรงเรียนรัมสัน-แฟร์เฮเวนรีเจอนัลไฮสกูลใน ค.ศ. 2010 พูทเข้าเรียนที่โรงเรียนแมนฮัตตันสกูลออฟพรีคอลเลจ โดยเรียน วิชาเอกเป็นแจ๊ส เปียโน และวิชารองเป็นดนตรีคลาสสิก ใน ค.ศ. 2013 พูทจบการศึกษาจากวิทยาลัยดนตรีเบิร์กลี โดยศึกษาวิชาการผลิตและวิศวกรรมดนตรี โดยใช้ทุนการศึกษาเต็มทุน
พูทจบการศึกษาจากวิทยาลัยดนตรีเบิร์กลี สาขาเอกการผลิตและวิศวกรรมดนตรี
เฟาเอ็ฟเอ็ล ว็อลฟส์บวร์ค
สมาคมกายบริหารว็อลฟส์บวร์ค สมาคมจดทะเบียน () หรือเรียกแบบย่อว่า เฟาเอ็ฟเอ็ล ว็อลฟส์บวร์ค () เป็นสโมสรกีฬาที่ตั้งอยู่ในเมืองว็อลฟส์บวร์ค รัฐโลว์เออร์แซกโซนี ประเทศเยอรมนี พัฒนามาจากสโมสรกีฬาของคนงานบริษัทโฟล์กสวาเกนซึ่งตั้งอยู่ในเมืองเดียวกัน สโมสรนี้เป็นที่รู้จักกันมากที่สุดจากแผนกฟุตบอล แต่ก็ยังมีแผนกอื่น ๆ อีก ได้แก่ แบดมินตัน แฮนด์บอล และกรีฑา
เทศบาลตำบลบ้านกรวด
เทศบาลตำบลบ้านกรวด เดิมเป็นสุขาภิบาลบ้านกรวด ตั้งอยู่ในเขตอำเภอบ้านกรวด จังหวัดบุรีรัมย์ จัดตั้งขึ้นตามประกาศกระทรวงมหาดไทย เรื่อง จัดตั้งสุขาภิบาลบ้านกรวด กิ่งอำเภอบ้านกรวด อำเภอประโคนชัย จังหวัดบุรีรัมย์ ประกาศ ณ วันที่ 10 ธันวาคม 2499 โดยการยกฐานะท้องถิ่นบางส่วนของตำบลบ้านกรวด และบางส่วนของตำบลปราสาท กิ่งอำเภอบ้านกรวด อำเภอประโคนชัย จังหวัดบุรีรัมย์ ขึ้นเป็นสุขาภิบาล เรียกชื่อว่า “สุขาภิบาลบ้านกรวด จังหวัดบุรีรัมย์” และได้ยกฐานะขึ้นเป็นเทศบาลตำบล (ชั้น 7) เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
ประชาชนในเขตเทศบาลตำบลบ้านกรวดส่วนใหญ่นับถือศาสนาพุทธ ในเขตเทศบาลบ้านกรวด มีวัด จำนวน 2 แห่ง ศาลเจ้า 1 แห่ง ในเขตเทศบาลตำบลบ้านกรวด มีภาษาถิ่นหลากหลายที่ใช้สื่อสารในชีวิตประจำวัน ส่วนใหญ่เป็นภาษาถิ่นอีสาน เขมร ลาว ไทยโคราช และภาษาจีนปนอยู่บ้างเล็กน้อย แม้จะใช้ภาษาถิ่นไทยต่างกัน แต่ก็ยังมีประเพณีและวัฒนธรรมเป็นอันหนึ่งอันเดียวกันเหมือนกับประเพณีท้องถิ่นอื่นๆ ดังนี้ 
เทศบาลตำบลบ้านกรวดแบ่งเขตการปกครองออกเป็น 10 ชุมชน คือ
สถานศึกษาระดับชั้นมัธยม 1 แห่ง
เป้งดอย
เป้งดอย (; ) ภาษากะเหรี่ยงเรียก ลุกคอดึหรือตะโปละ เป็นปาล์มขนาดเล็ก ขึ้นเป็นกอเดี่ยว ๆ กาบลำต้นมีหนามแข็งมาก ใบนำไปตากแห้งแล้วนำมาทำไม้กวาด ใบประกอบ ก้านชี้เฉียงขึ้น โคนของทางใบเป็นกาบหุ้มลำต้นและซ้อนเวียนกันขึ้นมา ปลายสุดของทางใบมีใบย่อย 3 ใบเป็นสามง่าม ดอกช่อ ออกเป็นทะลายใหญ่ ดอกย่อยขนาดเล็ก สีขาวอมเหลือง ผลสุกสีแดง
ซอ แจ-ด็อก
ซอ แจ-ด็อก (; ; เกิด 21 กรกฎาคม ค.ศ. 1989 —) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่ซูว็อนเคอีพีซีโอวิซตอร์ม
เทศบาลตำบลจันทบเพชร
พื้นที่ทางด้านทิศใต้เป็นเทือกเขาพนมดงรัก เป็นพรมแดนระหว่งประเทศไทยกับประเทศกัมพูชา
มีโรงพยาบาล 1 แห่ง คือ โรงพยาบาลส่งเสริมสุขภาพตำบลจันทบเพชร หมู่ที่ 3 ตำบลจันทบเพชร อำเภอบ้านกรวด จังหวัดบุรีรัมย์
เทศบาลตำบลจันทบเพชร มีพื้นที่ครอบคลุมพื้นที่ตำบลจันทบเพชรทั้งตำบล แบ่งออกเป็น 12 หมู่บ้าน ดังนี้
ศูนย์พัฒนาเด็กก่อนเกณฑ์ 1 แห่ง 
โรงเรียนในระดับชั้นประถมศึกษา 6 แห่ง
โรงเรียนขยายโอกาส 4 แห่ง
ดีเอโก เบนาลโย
ดีเอโก ออร์ลันโด เบนาลโย () เกิดเมื่อวันที่ 8 กันยายน พ.ศ. 2526 เป็นนักฟุตบอลชาวสวิสซึ่งเล่นให้กับเฟาเอฟเอล ว็อลฟส์บูร์ก สโมสรฟุตบอลของประเทศเยอรมนี ในตำแหน่งผู้รักษาประตู
เขาใช้เวลาส่วนใหญ่กับการเล่นฟุตบอลให้กับสโมสรของประเทศเยอรมนี ได้แก่ ชตุทท์การ์ทและว็อลฟส์บูร์ก เขาลงเล่นไป 200 นัดและยังเคยได้แชมป์บุนเดสลีกา และรองแชมป์ นอกจากนี้เขายังเคยเล่นในสโมสรเซ.เด. นาซีอูนัล ของประเทศโปรตุเกสด้วย
เบนาลโยลงเล่นในฐานะนักฟุตบอลทีมชาติสวิตเซอร์แลนด์ 61 ครั้ง และยังได้เข้าร่วมในฟุตบอลโลก 3 ครั้งและยูโร 2008
พัททริค อ็อคส์
พัททริค อ็อคส์ () เกิดเมื่อวันที่ 14 พฤษภาคม พ.ศ. 2527 เป็นนักฟุตบอลชาวเยอรมัน ซึ่งปัจจุบันเล่นให้กับเฟาเอ็ฟเอ็ล ว็อลฟส์บวร์ค ในตำแหน่งกองหลังตำแหน่งขวาหรือปีกขวา
เขาเริ่มเล่นฟุตบอลอาชีพในทีมสำรองของสโมสรฟุตบอลบาเยิร์นมิวนิก ในปี พ.ศ. 2547 เขาก็ย้ายมาเล่นให้กับไอน์ทรัคท์ฟรังค์ฟวร์ท ซึ่งเขาลงเล่นทั้งหมด 202 นัดและทำประตูไป 5 ประตู นอกจากนี้เขายังเคยเล่นในทีมชาติเยอรมันชุดอายุไม่เกิน 21 ปี
ลำดับชั้นหลักฐาน
ลำดับชั้นหลักฐาน () สะท้อนถึงความน่าเชื่อถือโดยเปรียบเทียบของงานวิจัยทางชีวเวช (biomedical research) ประเภทต่าง ๆ 
ถึงแม้ว่าจะยังไม่มีลำดับชั้นหลักฐานที่ยอมรับกันโดยทั่วไป
แต่ว่า ก็ยังมีมติร่วมกันอย่างกว้าง ๆ เกี่ยวกับความน่าเชื่อถือของงานวิจัยประเภทหลัก ๆ 
คือ การทดลองแบบสุ่มและมีกลุ่มควบคุม (RCT) น่าเชื่อถือกว่างานศึกษาแบบสังเกต (observational studies) ในขณะที่ความเห็นผู้เชี่ยวชาญ (expert opinion) และหลักฐานโดยเรื่องเล่า (anecdotal evidence) น่าเชื่อถือน้อยที่สุด
ลำดับชั้นหลักฐานบางอย่างจะถือว่าการปริทัศน์เป็นระบบ (systematic review) และการวิเคราะห์อภิมาน (meta analysis) น่าเชื่อถือกว่า RCT เพราะว่างานเหล่านี้มักจะรวบรวมข้อมูลจาก RCT หลาย ๆ งาน
และจากงานประเภทอื่น ๆ ด้วย
ลำดับชั้นหลักฐานเป็นเรื่องสำคัญของเวชปฏิบัติอิงหลักฐาน (evidence-based medicine)
มีคำวิจารณ์ว่าลำดับชั้นหลักฐานแบบต่าง ๆ ให้ความเชื่อถือแก่ RCT มากเกินไป
เพราะว่า ปัญหางานวิจัยทั้งหมดไม่สามารถตอบได้โดยใช้ RCT เพราะว่า เป็นงานที่ทำได้ยาก หรือเพราะมีปัญหาทางจริยธรรม
นอกจากนั้นแล้ว แม้ว่าจะมีหลักฐานจาก RCT ที่มีคุณภาพสูง แต่หลักฐานจากงานวิจัยประเภทอื่น ๆ ก็ยังอาจจะสำคัญ
มีนักวิชาการท่านหนึ่งเสนอว่า 
น้ำหนักความน่าเชื่อถือของงานวิจัยประเภทต่าง ๆ (คือ ลำดับชั้นหลักฐาน) เมื่อต้องตัดสินใจทำการรักษา จะให้ลำดับดังต่อไปนี้ คือ